bavarian-nlp/barwiki-20250901 huggingface dataset:
Brenner

Da Brenner, aa Brennerposs (italienisch: Passo del Brennero, deitsch: Brennerpass), is a wichtiga Grenzposs in d' Ostoipm zwischn am estareichischn Bundesland Tiroi und Sidtiroi (Italien).
Da Poss is de meistbeforane Vabindung zwischen Östareich und Italien. Im Gengsotz zua d' Schweizer Päss liegts Schwargwichd do ned auf da Eisenbaun, sondan im Strossenvakea. Da Brenner is mid da niadrigsde Poss vom Oipmhauptkaum in de Östareichischn Zentroioipm.
Es Possgebiet ghead auf da italienischen Seitn zua Gmoa Brenner, auf da estreichischn zur Gmoa Grias am Brenner.
Naum.
Wo da Naum herkummt is ned kloa, eascht am Aufaung vo da Neizeit is "Mons Brenner" ibaliefat. Friacha 1288 is a Hof vo am "Prennerius" in da Gegend urdkundli eawähnt woan und anno 1299 a Baumoasta, dea wos si Prenner de Mittenwalde gnennt hod. "Mittenwald" ('Mittnwoid') woa bis ins 13. Jh. da Naum vom Ort Brenner.
Eadkund.
Da Brenner liegt direkt an da Hauptwossascheidn zwischen Adria und Schwoazn Meer.
Auf da Posshechn liegt de sidtirola Gmoa Brenner/Brennero (Italien).
Brenneraxn.
De Brenneroutn vabindt Noad- und Sidtiroi. Fian internationaln Vakeah hod de Streckn sogoa no a gressare Bedeitung.
De Vakeahsvabindung besteht aus:
De Brenner-Route vabindt Minga (519 m) iba Innsbruck (574 m) und iba Bozen (262 m) mit da Poebene. Dazua soi bis 2022 a launga Eisnbauntunnö fertig sei, da Brennerbasistunnö. Damit soi da Schwaavakea vo da Stroßn vasteakt auf de Schiene valegt wean. An da Finanziarung wiad si aa de EU beteilign.
Gschicht.
Scho in da Staazeit hods Wege gebm, de wos iban Brenner gfiat hom. Da Ötzi is vua 5.300 Joa gstoam und is do in da Näh auf 3.200 m Hächn gfundn wuan.
In da Antike hom vaschiedane Vöka in Brennerposs ois Oipnibagaung noch Italien gnutzt. So san z. B. de Kimban bei eanan Einfoi in Italien anno 102 v. Kr. iban Brennerposs kumma. Späda hom de Rema in Brennerposs bsetzt, um Aungriffe zum vahindan.
De Rema hom aa de easchte Stroßn iban Brenner baut. Weng da guadn Bauweis hod si de Stroßn bis ins Mittloita ghoidn, is oba mit da Zeit imma meahra vafoin und zum Saumpfod vakumma; a Transport mit Wogn und Zugviechan woa do goa nimma megli.
De Possibaquearung woa bis in d Neizeit ned umaralich: Laan im Winta und Hochwossa im Summa. Eascht 1777 hod de Kaisarin Maria Theresia in Poss ausbaun lossn. 9 Joa späda hod da Johann Wolfgang von Goethe in Poss auf seina Italienreise ibaqueat.
1867 is de easchte Eisnbaunlinie featiggstöd wuan.
Seit 1919 liegt da Brennerposs an da Stootsgrenzn zwischn Östareich und Italien. Grenzort is de Gmoa Brenner/Brennero.
1957 is mitm Bau vo da Eiropabruckn augfaunt wuan, des wos gleichzeitig da Start vo da Brennerautobaun gwen is. Am 17. Novemba 1963 is de Autobaun fian Vakeah freigebm wuan.
Katholische Briafe

De Katholischn Briafe san siebm Briafe, de an Bstandteil vom Neia Testament in da Bibel buidn. Des san praktisch alle de Briafe, de net zu de Paulinischn Briafn zejht wern. Des Wort „katholisch“ hoaßt hia sovui wia „universal“ oda „allgemein“.
Inhoit.
Zu de Katholischn Briafe ghern:
Athanasius vo Alexandria

Da Athanasius vo Alexandria oda Athanasius da Große (uma 298 in Alexandria; † 2. Mai 373 ebd.) is Bischof vo Alexandria gwesn und wird zu de Kirchnvätan zejht. Er is bsondas bekannt ois Gegna vom Arianismus. Außadem is a aa in Konflikt mit vaschiednen Koasan gwen, weshoib a mehrmois in seim Lebm ins Exil gschickt worn is.
Lebmslauf.
Athanasius is am End vom 3. Jahrhundat n. Chr. in Alexandria geborn und hat aa in diesa Stod glernt. Im Jahr 325 hat er wohl ois Diakon an Bischof Alexander zum Konzil vo Nizäa begleit. Im Jahr 328 is er seiba Bischof vo Alexandria worn.
Athanasius is am 2. Mai 373 in seina Heimatstod Alexandria gstorbm.
Garait

Garait (taitsch: Gereut, balsch: "Frassilongo") ist a Gamoa' pet 319 lait (as de 31 van schantonderer 2013) en Bersntol en de Autonome Provinz va Trea't (Trentin).
Amministrazion.
Der hauptgamoa'monn va Garait ist der Bruno Groff va de lista civiuma
Asterix

Asterix (frz.: Astérix) is da Titl vo ana franzesischn Comicserie, de vom René Goscinny (* 1926; † 1977) und Albert Uderzo (* 1927) im Joar 1959 eafundn worn is. Driwa san inzwischn aa meahrare Fuime gmochd worn.
De Asterix-Bänd gibds af gonz vui vaschiedne Sprochn, weshoib se ofdmois aa in da Schui heagnumma wean, v. a. fia Franzesisch und Latein. Aussadem is Asterix oane vo de wening Comicserien, de aa af Boarisch iwasezd worn san, und's wead sogoa zwischn oafachm Boarisch, Mingarisch, Weanarisch und Tirolarisch untaschiedn. De Wellbriada von de Biermösl Blosn hom de Rema mid om eppas italienischn Akzent bschriem.
Meahrane Asterix-Obmteia san aa vafuimd worn.
Da Nam „Asterix“ is vom typografischn Zeichn Asterisk obgleidd, griachisch fia: Steandal , "asterískos".
Fraunkirch (Minga)

De Fraunkirch oda Fraunkira, eingtlich da Dom zu Unsra Liabm Frau in Minga is da Dom vom Erzbistum Minga und Freising und is praktisch des Wohrzeichn vo da Stod.
De Fraunkira is a spodgotischa, dreischiffiga Ziaglbau und is 109 m lang, 40 m broad und 37 m hoch. De Tiam san ebba 98,5 m hoch. Am Sidturm ko ma auffisteign und hod vo do an guadn Blick auf Minga und bis zu de Oipm. Des is deshoib megli, wei de Stodvawoitung innahoib vom Mittlan Ring koane hehan Gebaide zualosst. Seit 2004 dearfa vorlaifi a außahoib vom Mittlan Ring koane hehan Gebaide baut wean.
Karntnarisch

Karntnarisch oda Karntnerisch nennt ma de boarischn Dialekte, wo in Karnten gredd wean. Gonz Karnten gheat zomma mit am gresstn Tei vo Tirol, am Soizburga Lungau und am Tei vo da Steiamoark zua siidboarischn Dialektgruppn.
Karntnarisch wead oft in Oba-, Middl- und Untakarntnarisch eiteit. Dazua gibts in Karnten Grenzgebiete, wo Tirolarische und Soizburgische Dialekte gredd wean.
Grammatik.
Konjugation (Beispui).
a) ba Wortstejung Pronom+Verb ("i siag")
b) ba Wortstejung Verb+Pronom ('siag i")
c) Konjunktiv I
2. Person Sg.: -st
3. Person Sg.: -t; ba Verben af -ben und -gen entfoit s -t (ar lep, ar schreip, ar sok, ar ziak)
1. Person Pl.: -n; ba Verben af -ben: -m; ois vasteakte Form aa -ma (mia segma, mia gemma) 
2. Person Pl.: -ts
3. Person Pl.: -nt
Bei der Wortfolge Verb+Pronom (zum Beispiel in Fragen) fällt bei der 2. Person Singular sowie bei der 1. und 2. Person Plural das Personalpronom weg, außer es wird besonders hervorgehoben oder betont (zum Beispiel "gemma mia heit fuat?", "seits es aa kronk?")
Vagangaheit:
i hob/hon ghop 
i pin gwesn 
i hob/hon glep 
i hob/hob gsok 
i hob/hon geton 
i pin gongan 
i hob/hon gsegn 
i hob/hon miassn 
i hob/hon wolln
Lexik.
A poar Beispui ausm bsundan karntnarisch, siidboarischn Vokabular:
Uli Hoeneß

Da Ulrich „Uli“ Hoeneß (* 5. Jenna 1952 in Uim) is a ehmoliga schwäbischa Fuaßboiaa. Seit 2009 is a da President vom FC Bayern Minga und domit da Nochfoiga vom Franz Beckenbauer.
Ois aktiva Spuia hod da Hoeneß in de 1970 Joar mitm FC Bayern Minga fost oi wichtign Titl im eiropäischn Vareinsfuaßboi gwunna. Mit da deitschn Nationalmonschhoft is a Eiropamoasta worn und 1974 Wejdmoasta.
Seit 2006 wohnt da Hoeneß Uli z Bad Wiessee am Tegernsee. Friaa hod a 30 Joar z Ottobrunn glebd. Ea is vaheiradt und hod zwoa Kinda und zwoa Enklkinda.
Da Hoeneß hot Steuan hiterzogn und deswegn im Gefängnis gsessn.
Landkroas Wegschoad

Da Landkroas Wegschoad (amtli: Landkreis Wegscheid) hod zum boarischn Regiarungsbeziak Niedabayern ghead.
Bis zu seina Auflesung hod da Landkroas (Kfz-Kennzeichn WEG) 26 Gmoana ghod. D gressnt Orte wand Hauznberg, Wegschoad, Untagriasbo und Obanzoi.
Am 1. Juli anno 1972 hand de Landkroas Wegschoad, Landkroas Griasboch und an Haufa Gmoana ausm Landkroas Veizhof bei da Gebietsreform in Bayern am Landkroas Bassa agliedat won. D Stod Bassa seiba is kroasfrei blim.
Landkroas Griasboch im Rotdoi

Da Landkroas Griasboch im Rotdoi (amtli: Landkreis Griesbach i.Rottal) hod zum boarischn Regiarungsbeziak Niedabayern ghead.
Bis zu seina Auflesung hod da Landkroas (Kfz-Kennzeichen GRI) 34 Gmoana ghod. D gresstn Orte wand Griasbo, Rotdoiminsta, Biamboch und Ruaschdoaf. As Landratsamt wa am Schloss Griesbach.
Am 1. Juli anno 1972 hand d Landkroas Griasboch im Rotdoi, da Landkroas Wegschoad und an Haufa Gmoan ausm Landkroas Veizhof wenga da Gebietsreform in Bayern am Landkroas Bassa agliedat won. D Stod Bassa seibais kroasfrei blim.
D Gmoan Bianboch (heid Bod Bianboch) und Bayerboch hand zum Landkroas Rotdoi-Inn kemma.
Insulin

Insulin is a Hormon im Keapa vo de Menschn (und vo manche Viecha aa), des hauptsächlich de Aufgob hod, den Bluatzukka obi z'bringa, wenna noch'm Essn auffe ganga is.
Wenn ma aus irgendam Grund im Pankreas (des is d'Bauchspeichedrüsn) z'wenig Insulin macht, dann gibts a Medikament, des de Zuggakrankn brauchan, damit s den Zukka und de aundan Kohlehydrate im Essn wieda vatrogn.
Ma muass des Insulin dann spritzn, wei s a recht empfindlichs Hormon is, des ma schlecht schlugga ko.
Friahra woa des Insulinspritzn a recht unguate Soch, wei de Nodln recht dick woan. A heit fiachtn se vui Leit oiwei nu voam Insulinspritzn, des is owa a Bledsinn, wei des heidzutog üwahaupt nimma wäh duad, wei ma heit so dünne Nodln hod, dass mas fost needa mit ana Briun sicht.
Wer mehra wissn wui, wos'es mit'n Insulin auf si hod, wos gmacht werd, wia des mit dene Insulinpräparate oda mit da Zuggakraunkheit is:
Woifakiacha

Woifakiacha (amtli: Wolfakirchen) is a Oatstei vo da Gmoa Hoaba am niedaboarischn Landkroas Bassa.
Log.
Woifakiacha ligt a da Woifa am Isar-Inn-Higeland um de zwoa Kilomeda westle vo Hoaba.
Gschicht.
D Obmannschaft "Wolfach", anno 1752 umdauft auf "Wolfakirchen", wa a Teil vom Amt Aukiacha und ab anno 1532 vom Amt Amsham im Landgricht Veizhof. Aussa Woifakiacha seiba hod d Obmannschaft nu Niadaham und Kemauthn umfosst.
Anno 1818 wa Woifakiacha nu seibstständig. 1821 hods oba dann zu de Ortschaftn ghead aus dene wo d Gmoa Hoaba beid won is. Kiachle gseng was zeascht a Filiale vo Uttlau, is oba dann Anno 1805 zua arana Filiale vo Hoaba und 1867 Messelessastei won. Seit 1921 gibts d Pfarrei Woifakiacha.
Kreizeck (Wettastoagebirge)

Da Kreizeck (dt.: Kreuzeck (Wettersteingebirge) is a Berg in de boarischn Oipm bei Garmisch-Partnkirchn und ghert zum Wettastoagebirge. Da Berg is 1.651 m hoch. Drobm befindt sis Kreizeckhaus, des wos de Sektion Garmisch-Partnkirchn vom Deitschn Oipmverein betraibt.
Im Jahr 1926 is am Kreizeck de Kreizeckboh ois de easchte Seilschwebeboh in Bayern baut worn.
Tourismus.
Winta:
Schigebiet
Summa:
Aussichtsberg fia Wandara, Iwagang zua Oipspitz.
Ofohrt:
Hoitepunkt vo da Bayerischen Zugspitzboh.
Moasa (Amper)

D' Moasa (amtli: Maisach (Amper)) is a rund segsadreisk Kilometta longa Zuafluß vo da Ampa. Se gäht durch de Landkroas Fiarschtnfoidbruck und Dachau. Nåchm Fluß is aa de Gmoa Moasa benannt worn.
Flußvalaff.
Da Moasa ihre Quoin befindt se sidle vo Hohenzoi (Ortstoi von Mooraweis) an da Straß de auf Tirknfoid gäht. Zerschd fliaßds nach Nordn und stroaft Mooraweis und Groatshof. Nacha laffts an Mammadarf vorbei und spaada durch Iberåcka. Vo do fliaßts weida auf Begkircha und na auf Dachau wos in de Ampa mündt.
Zuafliss.
Durch'n Zuafluß vom Moosgrom bei Albertshofn (Mooraweis) werd de Moasa scho a Stickl breata. Da gresste Zuafluß von da Moasa is da Erlboch ausm Wuidmoos bei Jesnwang. Da Erlboch fliaßt na bei Mammadarf in d'Moasa. Weitre Zuafliss san da Bussboch (weschtli vo Mammadarf), da Weiherboch, Lappach und Rottboch bei Iberåcka.
Sprochgschichtlichs iwan Nama Moasa.
Moasa is erschdmois 853 ois "Meisaha" schriftle nidagschrim worn. As oidhoachdaitsche Wort "aha" hoaßt "Wossa, Wossalaf, Fluß" und "Meisa" hoaßt "Meise". Demnoch kannt "Meisaha" Meisnfluß bedeit ham.
Fauna.
Seit 2004 hot se am Fluß wieda da Biiwa ogsiedlt. Vabissspurn, wia mas vo Biiwa her kennt, hot ma scho 1990 owahoib vom Saagwerk Wecker z'Mammadarf feschdgschdoid.
Erzbistum Minga und Freising

Des Erzbistum Minga und Freising (dt.: Erzbistum München und Freising, lat.: "Archidioecesis Monacensis et Frisingensis") is oana vo de zwoa Erzbistüma in Bayern, is Metropolitansitz vo da Kirchnprovinz Minga und Freising und steht seit 2008 unta da Leitung vo Erzbischof Reinhard Marx. De Kathedralkirch is de Fraunkirch in Minga, währnd da Dom St. Maria und St. Korbinian in Freising de Konkathedrale is.
First Americans in the Arts

First Americans in the Arts (FAITA) is a Non-Profit-Organisation mit Sitz in Beverly Hills, Kalifornia. De Aufgob vo da Organisation is s, de Orwadn vo Indiana in da Untahoidungsindustrie, wie Fuim, Feanseng, Musi und Theata z feadan und auszumzeichna ("to recognize, honor and promote American Indian participation in the powerful arena of the entertainment industry, incorporating the areas of film, television, music and theater.").
Bistum Rengschburg

Des Bistum Rengschburg (lat.: "Dioecesis Ratisbonensis") is a Bistum in Bayern, des seit 2002 unta da Leitung vo Bischof Rudolf Voderholzer steht und a Suffraganbistum vom Erzbistum Minga und Freising is. De Kathedralkirch is da Dom St. Peter in Rengschburg.
Geografie.
Organisation.
De Diezese umfosst 15 Dekanate:
Nochboadiezesn.
Nochboadiezesn im Uahzoagasinn im Noadn ofongnd san Bistum Pilsen, Bistum Passau, Erzbistum Minga und Freising, Bistum Augschburg, Bistum Eichstätt und Erzbistum Bamberg.
Peter Handke

Da Peter Handke (* 6. Dezember 1942 in Griffen, Keantn) is ana vau de bedeitendstn estreichischn und deidschsprochign Schriftstöla vaum 20. und 21. Joahundat.
Bekann worn is a scho am End vo de 1960 Joa. Unda aundam mid seim provokantn Theatastickl "Publikumsbeschimpfung" und da Novön "Die Angst des Tormanns beim Elfmeter". Nochm Freidoud vo seina Muada anno 1971, hod a de Novön "Wunschloses Unglück" gschrie, wo a ia Lem reflektiad hod. In seim Friaweak dominiat de Sproch vuam Inhoid. Duach de Sproch wiad de Wiaklichkeit reflektiat, wia z. B. in "Die Innenwelt der Außenwelt der Innenwelt", 1969. 
Umstriddn is da Handke zweng seim politischen Dischkurs zum Yugoslawiengriag. Do hod a si fia Serbien stoak gmocht gmocht und zum Beispü de Massnexekution von Bosnian vo Srebenica klaa gredd. Zua dera Zeid 1999 hod aa an jugosslawischn Poss griagt und es wead zua Zeid untasuacht ob a daduach de estreichische Stootsbiagaschoft domois automatisch valuan hod.
Da Handke hod an Haufa Auszoachnunga dahoidn, beispüsweis 1973 an "Georg Büchner Preis", 2018 an "Nestroy Theater Preis" fia sei Lemsweak und 2019 an Nobelpreis fia Literatua.
Lem.
De Muada vom Handke woa a Keantna Slowenin: Maria Handke, geborane Sivec (1920–1971). 1942 hod sie sein leiblichn Voda, in scho vaheiratatn Bankaungstötn Erich Schönemann, dea wos ois deitscha Soidot in Keanten stationiat gwen is, kennengleant und is vau eam schwaunga wuan. No vua da Gebuat vaum Peter hod sie an aundan deitschn Weamochtssoidotn gheiarat, in Berlina Stroßnbaunschaffna Adolf Bruno Handke († 1988), dea wos so sei Stiafvoda wuan is. Da Peter hod eascht kuaz vua seina Matura vo seim leiblichn Voda eafoan.
Da Handke hod deshoib ois Kind mea Berlinarisch gredd und bis zan heiting Dog nua sea sejten Keantnarisch, obwoi eas genau so guad kaun wia Slowenisch. Unta audam zweng seim Berlina Akzent is a vau seine Schuikamaraden obglehnt wuan.
Nobelpreis.
2019 hod ea en Nobelpreis fia Litaratua griagt, weu sei sprochlicha Erfindungsreichtum zua Bschreibung vo Menschn großn Einfluss in da Litaratua hod.
In da Begrindung hods ghoassn: „fia a eihflussreiches Weak, wos mid linguistischa Genialitet de Periphärn und Bsundaheidn von da menschlichen Existenz bschriem hod“ („for an influential work that with linguistic ingenuity has explored the periphery and the specificity of human experience“). De Auszoachnung is mid nein Milliona Schwedischn Kronen dodiad (umgrechnad uma 831.000 Euro).
Iwasetzungen.
Da Handke hod a vü Autorn iwasetzt; a klaane Auswoi:
Bistum Passau

As Bistum Bossa (dt.: Bistum Passau, lat.: Dioecesis Passaviensis) is a Bistum in Bayern, des vo 2002 bis 2012 unta da Leitung van Bischof Wilhelm Schraml gstondn is und a Suffraganbistum van Erzbistum Minga und Freising is. De Kathedroikiach is da Dom St. Stephan in Bossa.
Publikumsbeschimpfung

De Publikumsbeschimpfung is a Sprechstickl in aan Akt vom Peter Handke. Es is am 8. Juni 1966 in Frankfurt am Main im "Theater am Turm" unter da Regie vom Claus Peymann uaaufgfiaht und is aans vo de eafoigreichstn Weake vom Peter Handke.
Des Stickl hod ka Haundlung und is ois Theatakritik zum vasteh. De via naumenlosn Doastöla gengan vo Publikumsseitn hea auf de Bühne. Da Sprochrhythmus is vo da Beatmusik (1960a Joa) beeinflusst: Kuaze, obghockte Sätze. Im letztn Teu vom Stickl wiads Publikum unta Aunspülung auf de Nazizeit beschimpft: "ia Kriagstreiba, ia Untamenschn etc."
Noch da Beschimpfung klatschn de Schauspüla, winschn am Publikum a guade Nocht und gengan vo da Bühne ins Publikum.
Trivia.
Handke zu seim ehemoligen Professor "Günther Winkler" an da Universität Wean: „"Wissen Sie, was ich von Ihnen gelernt habe? – Die Publikumsbeschimpfung"!“
Bistum Augschburg

Des Bistum Augschburg (lat.: "Dioecesis Augustana Vindelicorum") is a Bistum in Bayern, des wo seit 2010 unta da Leitung vo Bischof Konrad Zdarsa steht und a Suffraganbistum vom Erzbistum Minga und Freising is. De Kathedralkirch is da Dom Unsra Liabm Frau in Augschburg.
Geografie.
Organisation.
De Diezese umfosst 23 Dekanate:
Nochboadiezesn.
Nochboadiezesn im Uahzoagasinn im Noadn ofongnd san Erzbistum Bamberg, Bistum Eichstätt, Erzbistum Minga und Freising, Bistum Innschbruck, Bistum Feldkirch, Bistum St. Gallen und Diezese Rottenburg-Stuagart.
Zimbarn

De Zimbarn, aa Tzimbarn, Zimbern oda Zimban, san a boarische Sprochmindaheit, wo heit no a poar tausend Menschn in mearan vastraatn Sprochinsln in Obaitalien in de Provinzn Verona, Vicenza und Trient dazuazejn.
Sproch- und Siedlungsgebiet.
De Zimbern lebm zan Tei in weit vastraatn Gebietn, dahea untascheidn si de lokaln Variantn vom Zimbrischn aa stoark.
Siebm Gmoana.
De Siebm Gmoana, zimbrisch "Siben Komoin", italienisch "Sette Comuni", liegn afm Hochplateau nordwestli vo Vicenza in da Region Venezien.
Dreizehn Gmoana.
De dreizehn Gmoana, ital. "Tredici Comuni" aa "Lessinien" oder italien. "Lessinia" gnennt, liegn weit sidwestli vo de Siebm Gmoana und Lusern und ghean zua Provinz Verona in da Region Venezien.
Trentino.
Afm sejm Plateau wia de Siebm Gmoana, owa eppa 30 km nordwestli, sidle vo da oban Val Sugana und vom Caldonazzo-See in da Provinz Trient in da Region Trentino-Siidtirol liegn drei weidane zimbrische Gmoana.
Z Luseren hod si afgrund vo da isoliatn Log s Zimbrische am bestn dahoidn.
Im Sidn vom Trentino liegn zwoa Gmoana, wo dees zimbrische praktisch scho ausgstorm is:
Gschicht.
In am Nochtrog zan "Cod. lat. 4547" anno 1050 vo Bayerischen Staatsbibliothek vo Benediktbeian steht gschriebm, dass Bauan aus Westbayern zwengs ana Hungasnoud af Verona ausgwandat san. Dees deafat da easchte historische Beleg fia de Osiedlung sein. Im Laf vom 11. und 12. Joarhundat hods imma wieda Osiedlunga vo Bauan aus Bayern und Tirol gebm.
Erzbistum Bamberg

Des Erzbistum Bamberg (lat.: "Archidioecesis Bambergensis") is oana vo de zwoa Erzbistüma in Bayern, is Metropolitansitz vo da Kirchnprovinz Bamberg und steht seit 2002 unta da Leitung vo Erzbischof Ludwig Schick. De Kathedralkirch is da Dom St. Peter und St. Georg in Bamberg.
Geografie.
Organisation.
De Diezese umfosst zehn Dekanate:
Nochboadiezesn.
Nochboadiezesn im Uahzoagasinn im Noadn ofongnd san Bistum Erfurt, Bistum Dresdn-Meißen, Bistum Pilsen, Bistum Rengschburg, Bistum Eichstätt, Bistum Augschburg, Diezese Rottenburg-Stuagart und Bistum Wiazburg.
Bistum Eichstätt

Des Bistum Eichstätt (lat.: "Dioecesis Eystettensis") is a Bistum in Bayern, des seit 2006 unta da Leitung vo Bischof Gregor Maria Hanke steht und a Suffraganbistum vom Erzbistum Bamberg in da Kirchnprovinz Bamberg is. De Kathedralkirch is da Dom in Eichstätt.
Geografie.
Organisation.
De Diezese umfosst ocht Dekanate:
Nochboadiezesn.
Nochboadiezesn im Uahzoagasinn im Noadn ofongnd san Erzbistum Bamberg, Bistum Rengschburg und Bistum Augschburg.
Die Angst des Tormanns beim Elfmeter

Die Angst des Tormanns beim Elfmeter ('De Aungst vaum Toamaun ban Öfmeta') is a Eazöhlung vaum Peter Handke ausm Joa 1970.
Inhoid.
Da Monteur und ehemolige Fuaßboitoamaun Josef Bloch glaubt, dass a entlossn is. Ea heat desweng auf zan orwadn und valosst sei Baustö. Da Bloch strawanzd s gaunze Wochnend duach Wean und leant a Kinokassiarin kenna. Ea schloft mit ia und dawiagts nocha. Da Bloch foat drauf in an „südlichen Grenzort“, wo ra a Bekaunte aufsuacht. Ea findt ka Ruah und is ständig auf Axn. Gleichzeitig beobocht a wia unbeteiligt, wia de Polizei eam auf de Spua kummt und si de Schlingan um eam zaumziagt. Ea vasuacht sogoa si söwa zan iwafian. De Eazöhlung heat owa auf, bevua ra vahoftet wiad.
Interpretation.
Bloch zagt de Symptome vau ana multiplen Peasenlichkeit. Daduach entstenga Woanehmungstearungen und de Sucht ständig ois zum interpretian.
Da Titl spüd de längste Zeit nua a marginale Roin. Es wiad kuaz eawähnt, dass da Bloch friacha Fuaßboitoamaun gwen is. Wichtig is owa in dem Zaumahaung de Schlussfoigarung vaum Bloch: Nua waun da Toamaun ban Öfmeta gaunz ruhig bleibt, schiasst da Schütze eam in Boi in de Händ. Des steht im krassn Gengsotz zua Unruah und zan Bewegungsdraung vom Bloch.
Vafümung.
De Eazöhlung is 1971/1972 vaum Wim Wenders mit Arthur Brauss, Kai Fischer, Bert Fortell und Erika Pluhar vafümt wuan.
Sunstigs.
Da Titl vaum Weak is im Fuaßboi zan gfligltn Wuat wuan.
Bistum Wiazburg

Des Bistum Wiazburg, amtli: Bistum Würzburg (lat.: "Dioecesis Herbipolensis"), is a Bistum im fränkischn Bayern, des seit 2018 unta da Leitung vo Bischof Franz Jung steht und a Suffraganbistum vom Erzbistum Bamberg in da Kirchnprovinz Bamberg is. De Kathedroikirch is da Dom St. Kilian in Wiazburg.
Geografie.
Organisation.
De Diezese umfosst nein Dekanate:
Nochboadiezesn.
Nochboadiezesn im Uahzoagasinn im Noadn ofongnd san Bistum Fulda, Bistum Erfurt, Erzbistum Bamberg, Diezese Rottenburg-Stuagart, Erzbistum Freiburg und Bistum Mainz.
Erzbistum Wean

Des Erzbistum Wean (lat.: "Archidioecesis Viennensis sive Vindobonensis") is a Erzbistum in Östareich, is Metropolitansitz vo da Kirchnprovinz Wean und steht seit 1995 unta da Leitung vo Erzbischof Christoph Schönborn. De Kathedralkirch is da Stephansdom in Wean.
Moasa

Moasa (amtli: Maisach) is a Gmoa im obaboarischen Landkroas Fiarschtnfoidbruck und liggd ummara 4 km neardli vo Bruck und 25 km weschtli vo Minga. Flächnmassig is Moasa de gresste Gmoa im Landkroas.
Geografie.
De Gmoa Moasa liggd am gleichnamigen Fluss Moasa.
Kuitur und Sengswiardikeitn.
Musi.
De Middloita-Folk-Rock-Gruppm Schandmaul und de Pagan Metal-Gruppm "Equilibrium" san im Ortstei Gerlindn grindt worn.
Reglmäßige Vaånstoitungen.
Seid mehra Joor find im Ortstoi Gernlindn a Faschingszug stått. Midmacha dean do de ertlichn Vareine und aa Gruppm aus da nähern Umgebung. Beim Faschingszug werd aa no de beste Gruppm oda da beste Wong gsuacht, wobei Fuaßgruppm und Wong getrennt bwertet wern.
Olle zwoa Joor werd z Moasa (Gernlindn) a Brunnafeschd mit Middloitamarkt vom Fanfarnzug Gernlindn vaonstoit.
Erzbistum Soizburg

Des Erzbistum Soizburg (lat.: "Archidioecesis Salisburgensis") is a Erzbistum in Östareich, is Metropolitansitz vo da Kiachnprovinz Soizburg und steht seit 2003 unta da Leitung vom Erzbischof Alois Kothgasser. De Kathedralkiach is da Dom in Soizburg.
Bistum Feldkirch

Des Bistum Feldkirch (lat.: "Dioecesis Campitemplensis") is a Bistum in Östareich, des bis 2011 unta da Leitung vo Bischof Elmar Fischer gstandn is und a Suffraganbistum vom Erzbistum Soizburg is. De Kathedralkirch is da Dom St. Nikolaus in Feldkirch.
Bistum Graz-Seckau

Des Bistum Graz-Seckau (lat.: "Dioecesis Graecensis-Seccoviensis") is a Bistum in Östareich, des seit 2001 unta da Leitung vo Bischof Egon Kapellari steht und a Suffraganbistum vom Erzbistum Soizburg is. De Kathedralkirch is da Dom in Graz.
Bistum Gurk

As Bistum Gurk (lat.: Dioecesis Gurcensis) is a Bistum in Östareich, des seit 2001 unta da Leitung vo Bischof Alois Schwarz stähd und a Suffraganbistum vom Erzbistum Soizburg is. De Kathedroikiach is da Dom St. Peter und Paul in Klognfuat, weahnd da Dom in Gurk de Konkathedrale is.
As Diezesngebiet is zwoasprochig, deitsch und slowenisch.